cyanic-selkie/wikianc huggingface dataset:
Bekkestua stasjon
Bekkestua stasjon er en av stasjonene på Kolsåsbanen. Fra 1. juli 2003 frem til 22. november 2004 var Bekkestua endestasjon på Kolsåsbanen.
Fra 20. august 2007 – 15. februar 2009 var stasjonen endestasjon for Lilleakerbanen. Over en periode på to år var stasjonen stengt i forbindelse med pågående oppgradering av Kolsåsbanen. Stasjonen ble gjenåpnet for t-banetrafikk 15. august 2011 og er siden 19. januar 2014 endestasjon for trikk linje 13 igjen.
Den nye stasjonen er tegnet av arkitekt Arne Henriksen, som fikk Bærum kommunes arkitekturpris 2012 for bygget.
Linsnyltetråd
Linsnyltetråd (Cuscuta epilinum) er en ettårig, parasittisk urt i vindelfamilien.
Den slynger seg rundt vertsplantene og har sugeorganer (haustorier) som trenger inn i dem. Planten mangler klorofyll, og stengelen er bladløs. Linsnyltetråd skiller seg fra neslesnyltetråd ved at stengelen er lite forgreinet og gulaktig. Blomstene er små, femtallige, hvite eller gulaktige og sitter i runde hoder langs stengelen. Begerflikene er spisse.
Linsnyltetråd er naturlig utbredt i Iran og Sentral-Asia. Den snylter på lin og har på grunn av lindyrking blitt spredt til Europa, Nord- og Øst-Afrika, Nord-Amerika, Argentina og Russlands fjerne østen. I Norge ble arten funnet flere ganger i Drammen og Trøndelag i perioden 1875–1900. Etter at lindyrking opphørte har linsnyltetråd forsvunnet fra Norge, Sverige og andre land.
Adrián Annus
Adrián Annus (født 28. juni 1973 i Szeged) er en ungarsk sleggekaster.
Han vant gullmedalje i sleggekast under Sommer-OL 2004 i Athen, men ble tvunget til å gi fra seg medaljen da han nektet å avgi dopingtest.
Han ble kåret til årets idrettsmann i Ungarn i 2003.
Caymanøyene under OL
Caymanøyene deltok første gang i olympiske leker under Sommer-OL 1976 i Montréal. De boikottet Sommer-OL 1980 i Moskva, men har deltatt i samtlige sommerleker siden. De deltok for første gang i vinterlekene under Vinter-OL 2010 i Vancouver. Caymanøyene har aldri vunnet noen medalje.
Classical Barbra
Classical Barbra er det 18. studioalbumet til artisten Barbra Streisand, utgitt i februar 1976 og spilt inn i 1973. Albumet inneholder klassiske sanger som ble komponert av europeiske komponister. Låtene er også spilt inn på ulike språk, henholdsvis engelsk, fransk, oksitansk, tysk, italiensk og latin. Musikken er fremført av Columbia Symphony Orchestra og dirigert av Claus Ogerman. I 1999 solgte albumet til gull i USA. I 2013 ble albumet utgitt på nytt med to nye bonuslåter.
Mason Mount
Mason Tony Mount (født 10. januar 1999) er en engelsk fotballspiller som spiller for Manchester United. Han har tidligere spilt for.
San Carlos vannkraftverk
Demningen ble konstruert fra 1978 og stod ferdig med vannkraftverk i 1984. Installert vannkraftkapasitet er 1 240 MW.
Premi Fiter i Rossell
Premi Fiter i Rossell de novel·la er en andorransk litteraturpris innstiftet av i 1987. Den belønner romaner skrevet på katalansk og tildeles av Cercle de les Arts i de les Lletres d'Andorra. Med prisen følger prispenger. Prisen er oppkalt etter Antoni Fiter i Rossell (født 1706), som regnes som Andorras første forfatter.
Mottagere
Disse har mottatt prisen:
Santa Rita de Cássia (Bahia)
Santa Rita de Cássia er en kommune i delstaten Bahia i nordøstregionen av Brasil.
Seimone Augustus
Seimone Augustus (født 30. april 1984) er en amerikansk basketballspiller som spiller for klubben Minnesota Lynx. Hun representerte landet sitt under Sommer-OL 2012 i London, der hun tok gull med det amerikanske landslaget.
Musikkåret 1836
Dødsfall
forfatter og komponist ||align=center|76 ||align=center| || <!--== Geboren==
Vor Frue kirke (Vordingborg)
Vor Frue kirke Vordingborg ligger i Vordingborg på Sjælland.
Kirken består av et kor med tresidet avslutning, et langhus med tre skip under samme tak og et tårn mot vest samt våpenhus ved skipets sydmur og et sakristi ved korets sydmur; alt oppført i munkesten. Under det nåværende skipets arkademur har man funnet fundamenter til et østskipet langhus som formodentlig har hatt et mindre kor mot øst. Det nåværende korets murverk har flere steder belter av rød og gul sten.
Kirken ble hovedrestaurert i 1863 under Johan Daniel Herholdt.
Historie
Fra kirkegården kan man se Gåsetårnet mot syd. Dette har vært en del av et større borganlegg oppført under Valdemar Atterdag på midten av 1300-tallet. Borganlegget hadde en ringmur med ni vakttårn hvorav Gåsetårnet er bevart.
Under dette borganlegget har man funnet fundamenter til et tidligere borganlegg fra ca. 1160 som var oppført av Valdemar den store; Vordingborg slottsruin.
Det er en del usikkerhet rundt dateringen av den tidligere kirken under Vor Frue kirke og borganleggets kirke. Enkelte kilder opplyser at Andreaskirken ble oppført på 1200-tallet og at det var i denne kirken Kristoffer IIs datter Margrethe, storesøster til Valdemar Atterdag, ble gift med den tyske keisersønnen markgreven av Brandenburg i 1324. I 1361 skriver Valdemar Atterdag til paven om anleggelse av et kapell i Vordingborg. Det menes ikke å ha vært Vor Frue kirke, men Andreaskirken som muligens har fått bygget et kapell eller lignende i tilknytning til kirken. I 1364 fikk kirken tilsendt relikvier fra paven.
I 1375 døde Valdemar Atterdag og hans datter Margrete overtok regjeringsmakten på vegne av sønnen Olav og etter hans død på vegne av Erik av Pommern. Sistnevnte kom til makten da Margrete døde i 1412. Alle krigene under Valdemar og pesten hadde forarmet landet, men det rike sildefisket på slutten av 1300-tallet fikk brakt landet på fote igjen.
På hvilket tidspunkt Valdemars jordiske levninger ble flyttet til Sorø vet man ikke, men Margrete ble gravlagt i Sorø i 1412, så på det tidspunkt har Valdemars sarkofag stått i Sorø. Erik av Pommern kunne ikke komme overens med adelen og oppga tronen, som ble overtatt av Kristoffer av Bayern som styrte landet frem til 1448, da Christian I overtok tronen frem til sin død i 1481.
Over korets nåværende hvelv ses ansatser til et tidligere hvelv noe som kunne antyde at koret enten ikke er blitt ferdigbygget i slutten av 1300-tallet, eller at hvelvet har falt ned. Etter renoveringen av koret har man formodentlig revet ned det gamle skipet og oppført det nåværende langhuset med tre skip under samme tak. Det nåværende skipet skal ha blitt ferdigbygget i år 1470. Denne bygningen hadde ikke tårn mot vest, men en fornem gavlutsmykking som fremdeles kan sees på skipets vestmur rundt det noe smalere tårnet som ble oppført i 1600. Man kan også se et tidligere vindu over den nåværende vestinngangen fra tårnrommet til kirken.
Det tidligere våpenhuset mot syd ble oppført ca. år 1500. Syddøren og en tidligere norddør er nå lukket og inngangen er nå fra vest gjennom tårnrommet, hvorfra den spissbuede portalen i skipets vestgavl fører inn til kirkerommet. Sakristiet mot syd er oppført i 1700, sakristiet har en fornem gavlutsmykking.
Historien om Vor Frue kirke i Vordingborg og borganleggets kirke er stadig uavklart. Men Margrete må ha stått for den første ombyggingen av Vor Frue kirke i slutten av 1300-tallet. Den kan muligens ha vært tenkt som gravkirke for Valdemar og Margrete. Planen må ha blitt oppgitt for Margrete ønsket senere å bli begravet i Sorø ved siden av sin far hvis sarkofag må ha blitt flyttet til Sorø under Margrete.
Kalkmaleriene i Vor Frue kirke er utført av Helligtrekongerverkstedet som smykket ut Helligtrekonger-kapellet i Roskilde domkirke under Christian I. Christian I må derfor ha hatt en viss interesse i Vor Frue kirke, dels ferdigstillelsen av det store skipet og dels utsmykkingen av kirken. Hvilken forbindelse han har hatt til Vor Frue kirke er uklart.
Inventar
Altertavlen og korgitteret er utført av Abel Schrøder d.y. på hans verksted i 1640 og kom til kirken året etter. I altertavlens storfelt sees korsfestelsen flankert av evangelister, i fotfeltet nattverden, dessuten sees overalt småfigurer og relieffer, to steder er det initialer for borgermester Erik Nielsen og hans hustru Kanren Hansdatter. På toppstykket er det våpen for lensmann Fr. Reedtz og hustru Sofia Høg. Altertavlen bærer Christian IVs monogram og valgspråk Regna firmat pietas (:Gudsfrygt styrker riget). Korgitteret er fra samme tid som altertavlen.
Battus
Battus er en slekt av sommerfugler i gruppen svalestjerter.
Vor Frue kirke (Vordingborg)
Inventar
Sandstensfonten fra 1612 er ifølge innskriften skjenket av sogneprest Simon Nielsen. I skipets vestende er det stilt opp en nyere døpefont utført av Gunner Slot.
Battus
Utseende
Store, stort sett mørkfargede svalestjerter med lange forvinger. Noen få arter har stjerter på bakvingene, men de fleste mangler dette. Vingenes grunnfarge er svart eller mørkbrun, ofte med litt matt metallglans, med gule, røde eller metalliske flekker og bånd. Antennene er forholdsvis lange og tynne. Larvene er røde eller svarte, med spisse, kjøttfulle utvekster som gjør at de ser piggete ut.
Vor Frue kirke (Vordingborg)
Inventar
I søndre sideskip mot vest er det samlet flere minner fra det tidligere inventaret. Her er det en sengotisk altertavle med Anna selvtredje i midtskapet og scener fra Marias historie i fløyene, i nordfløyen sees Marias fødsel og Marias trolovelse med Josef, i sydfløyen sees Anna og Joakims møte ved den gyldne port og Marias tempelgang, på yttersidene Sankt Antonius og Sankt Sebastian.
I tillegg er det stolegavler fra 1590-årene med våpen for Henrik Lykke og Karen Banner samt et hestehode som er våpen for borgermester Niels Eriksen.
Vini Dantas
Vinicius «Vini» Helder dos Anjos Dantas (født 14. september 1989 ) er en brasiliansk angrepsspiller i fotball. Han spiller for Bodø/Glimt.
Battus
Levevis
Som mange andre svalestjerter lever larvene også i denne slekten på planter i slekten Aristolochia (holurtfamilien). Larvene tar opp giftstoffer fra disse giftige plantene slik at både larvene og de voksne sommerfuglene blir giftige, og fugler unngår å spise dem. Andre, harmløse sommerfugler etterligner Battus-artenes utseende, slekten er derfor litt vanskelig å kjenne igjen i felt.
Vini Dantas
Tidligere spilte han for Molde FK. Han fikk sin debut for Molde FK i bortekampen mot Fredrikstad 17. september i Tippeligaen 2011. Han bar drakt nummer 33 i Molde.
Battus
Utbredelse
Slekten er hovedsakelig neotropisk, men Battus philenor er utbredt helt nord til det sørligste Canada. Slekten går sør til de nordligste delene av Argentina og Chile, og finne sogså på øyene i Karibia.
Vini Dantas
Han vokste opp i São Paulo i Brasil. Han ble oppdaget av den tidligere Liverpool-spilleren Jason McAteer som tok ham med til Tranmere Rovers, hvor han ble tilbudt kontrakt. Han fikk imidlertid ikke arbeidstillatelse i England, og avtalen kunne dermed ikke inngås.
Battus
Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.
Vor Frue kirke (Vordingborg)
Inventar
Orgelet står på et pulpitur fra 1626 med karyatider, våpenfelter og dydfigurer. Pulpituret er satt opp av Palle Rosenkrantz og Elisabeth Rosensparre. Selve orgelet er et Marcussen & Søn-orgel fra 1960 med 27 stemmer.
I skipet henger et epitafium over borgermester Niels Eriksen (død 1601). På søndre sideskips østvegg henger et epitafium over borgermester Ejler Jacobsen (død 1640) med maleri av Peter de Meijer fra 1620. I koret henger et epitafium fra 1626 over Marten Snering. På nordre sideskips østvegg er det satt opp et epitafium utført på Abel Schrøders verksted over borgermester Erik Nielsen og hustru, på en pilar mot syd i midtskipet er et epitafium fra 1734 over kjøpmann Andreas Jensen.
I kirken er det en gravsten over sogneprest Jacob Brun (død 1480) med Guds velsignende hånd over kalken og en gravsten med anevåpen over Henrik Gøye og Eline Godov.
Kalkmalerier
I korhvelvet er det kalkmalerier som tillegges Helligtrekongerverkstedet og er datert til ca. 1465-1475 I østkappene sees fire scener fra Jesu barndomshistorie, bebudelsen, besøkelsen, fremstillingen i tempelet og kongenes tilbedelse. I besøkelsens bakgrunn sees et tårn som kan ligne Gåsetårnet i Vordingborg. I fødslen ligger barnet i strålekrans etter den hellige Birgittas visjon.
I de vestlige kappene er det dessuten en stifterinnskrift og en karikatur av en håndverker, Jeppe murer. På et tidspunkt har en maler moret seg med å male denne karikaturen av en murer, hans bomerke har blitt til en hatt. Tegningen har straks etter blitt kalket over, men ved restaureringen avdekket man det og lot det stå fremme. Stifterinnskriften sier: «Anders Smed han lot disse Walning malen. . . .Bidder vor hannem to gud» Anders Smed har muligens vært kirkeverge. Noe kan tyde på at byens håndverkere måtte hjelpe til med kirkebyggingen. I tårnhvelvets vestkappe avdekket man i 1959 et bomerke med innskriften «Mickild Nielssøn muurmester».
På triumfveggen henger et kors omgitt av Maria og Johannes evangelisten samt Jakob den eldre og Andreas. Normalt hadde man i korbuen et kors hengende vendt mot menigheten. På hver side av dette korset hang ofte en Maria og en Johannes figur. Da Vordingborg kirke ble bygget om tilføyet man et høyere skip til det gamle lave koret, man forberedte en stor korbue, idet man senere ville bygge et større kor. Den øverste delen av denne korbuen blendet man og hengte opp et legmannskors. I stedet for som vanlig å tilføye sidefigurer av tre, malte man dem. Det nye koret ble aldri bygget så blendingen av den store korbuen finnes fortsatt. Ved en avdekning i 1879 fant man figurene på triumfveggen og besluttet å henge opp et kors der det var spor av et tidligere. Dette korset er utført i 1882 av Niels Fjeldskov etter de mål som passer til figurene og korsfiguren er kopiert etter et gammelt legmannskors. Ved Jakobs skulder sees en stifterinnskrift som forteller at Anders Smed utførte dette kalkmaleriet.
Kirkegården
På kirkegården er et gravminne over P.A. Heiberg, dette ble satt opp i Paris og overført til Vordingborg i 1909. En kopi står fortsatt i Paris.
Porce III-demningen
Porce III-demningen er en demning under bygging i elven Medellín i Colombia, svært nær storbyen Medellín. Rundt storbyen kalles denne delen av elva for Porce. Demningen som er under utbygging skal etter planen være ferdig for igantsetting av vannkraftverket Porce III i 2010. Installert vannkraftkapasitet skal bli 660 MW. Steinfyllingsdammen er 140 m høy og 400 m lang.
Andøya (andre betydninger)
Andøya kan vise til:
Albert Edelfelt
Albert Edelfelt (født 21. juli 1854, død 18. august 1905) var en finlandssvensk maler og tegner. Han illustrerte blant annet Johan Ludvig Runebergs dikt.
Albert Edelfelt var sønn av arkitekt Carl Albert Edelfelt og Alexandra Brandt, kjøpmannsdatter fra Borgå. Som 19-åring reiste Albert i 1873 til Antwerpen for å studere historiemaling. Han fortsatte deretter studiene i Paris.
I Paris malte han i 1877 et av sine mest kjente bilder, av Drottning Blanka, som en illustrasjon til Zacharias Topelius' fortelling om dronningen og prins Håkon. Edelfelt gjorde det bra i Parissalongen, og fekk i 1880 medalje for maleriet Et barns likfärd. I 1881 ble Edelfelt innvalgt i det russiske kunstakademiet. Edelfelt malte også portrett, som Läsande parisiska (1880) og portrettet av operasangerinnen Aino Ackté (1901). For portrettet av Louis Pasteur (1885) ble han belønnet med den franske Æreslegionens kors.
Finland var et russisk storhertugdømme fra 1808 til 1917. I denne tiden var det god grobunn for patriotiske verk, som Björneborgarnas marsch (1892) og illustrasjonene til Fänrik Ståls sägner. I 1895 ble Edelfelt valg til ordfører i den finske kunstnerforeningen og i 1896 malte han tsar Nikolaj IIs portrett. Hans siste arbeide ble Invigningen av Åbo Akademi 1640 for Helsingfors universitet.
Edelfelt giftet seg i 1888 med friherrinnen Ellan de la Chapelle. Samme år ble parets eneste barn, sønnen Erik, født. Familien flyttet fra Paris til Helsingfors i 1891.
Lower River
Lower River var en av Gambias fem divisjoner. Divisjonen hadde et areal på 1,618 km², og hadde 75,139 innbyggere i folketellinga i 2010. Divisjonen lå helt sør i de sentrale deler av landet, ved bredden til Gambiaelva.
Lower River besto av seks distrikter: Kiang West, Kiang Central, Kiang East, Jarra West, Jarra Central og Jarra East.
3. etappe av Ladies Tour of Norway 2019
3. etappe av Ladies Tour of Norway 2019 gikk fra Moss til Fredriksten festning i Halden den 24. august 2019 og var 125,2 km lang.
Ungdom mot rasisme
Ungdom Mot Rasisme var en norsk tverrpolitisk organisasjon som skulle arbeide mot rasisme. Initiativet til å etablere organisasjonen ble tatt av Antirasistisk Senter sammen med ungdomspartiene AUF, Unge Høyre, FpU, KrFU, Unge Venstre, Sosialistisk Ungdom og Rød Ungdom. Bakgrunnen var utviklingen innenfor SOS Rasisme, som ble anklaget for medlemsjuks og som i tillegg fikk kritikk for å være dominert av Tjen folket. SOS Rasisme ble først dømt i en sivil sak som LNU anla mot organisasjonen, men SOS Rasisme anket dommen slik at denne saken fortsatt er under juridisk behandling, og i tillegg etterforskes SOS Rasisme for bedrageri etter å ha blitt anmeldt av staten. Ungdom Mot Rasisme har ingen tilknytning til SOS Rasisme.
Ungdom Mot Rasisme skulle være en partipolitisk nøytral organisasjon som bekjempet rasisme, deres nettside er nå nedlagt. Ungdom Mot Rasisme deltok under Debatten den 10.1.12
Bakgrunn
SOS Rasisme var opprinnelig underlagt Antirasistisk Senter, men ble en selvstendig organisasjon fra 1993, fordi Antirasistisk Senter ikke lenger klarte å drive organisasjonen. Lokallagene i SOS Rasisme tok da demokratisk kontroll over sin egen organisasjon. Hendelsene i 1993 ble omtalt som et kupp av Antirasistisk Senter. etter 1993 har Antirasistisk Senter flere ganger kritisert SOS Rasisme. I 2012 tok Antirasistisk Senter initiativ til å starte en ny ungdomsorganisasjon. Det ble laget et opprop som samtlige ungdomspartier til partiene som er representert på Stortinget samt Rød Ungdom skrev under på. Disse ungdomsorganisasjonene dannet styret i organisasjonen.
Nedlagt
Ungdom mot rasisme er nå nedlagt.
VM i hagleskyting 1977
VM i hagleskyting 1977 (verdensmesterskapet i skyting) ble arrangert i Antibes i Frankrike i 1977.
Andre slag om Halden
Det andre slaget om Halden stod 4. februar 1659. Det ble et av de blodigste i revansjekrigen Bjelkefeiden.
Sveriges general Stake hadde 2. februar gjort et innfall over isen på Singlefjorden mot Skjeberg og Fredrikstad. Slaget 4. februar ble innledet med at Stakes hovedstyrke angrep fra isen mot Sørhalden og broen. Jørgen Bjelkes «livkompani av vervete fyrører» måtte trekke seg tilbake fra Rødsberget, satte nordsiden av byen i brann, og trakk seg videre over broen over Tista. Et svensk angrep med fem kompanier ble til et blodbad foran porten til byen. Oberstløytnant Urne falt der i spissen for sine dragoner. En stund etter midnatt beordret Stake tilbaketrekning. Neste dag var det mindre trefninger, og 7. februar trakk svenskene seg tilbake over Iddefjorden.
Newell’s Old Boys
Club Atlético Newell's Old Boys er et argentinsk idrettslag som holder til i byen Rosario. Idrettslaget ble grunnlagt 3. november 1903, og er oppkalt etter Isaac Newell. Newell’s Old Boys er mest kjent for fotballaget sitt, som spiller i argentinsk eliteserie.
Fotballklubben spiller på Estadio Marcelo Bielsa, populært kalt El Coloso del Parque.
Spillerstall
10. april 2021
Ada Ringen
Ada Ringen (født 11. november 1989) er en norsk langrennsløper og skiskytter som representerer IL Varden.
Under Norgesmesterskapet på ski 2010 kom hun på fjerdeplass på 3 × 5 km stafett, sammen Guri Knotten Hetland og Marthe Kristoffersen.
Ved Junior-NM i skiskyting i mars samme år vant hun gull på stafett, sammen sin tvillingsøster Elise Ringen og Ane Skrove Nossum. I april deltok hun også i NM i skiskyting på Simostranda, der hun fikk bronse på fellesstarten, bak Tora Berger og Fanny Welle-Strand Horn. I tillegg kom hun på fjerdeplass på sprinten og 17.-plass på 15 km.
Skattesubjekt
Skattesubjekt, også kalt skattyter, er en fysisk eller juridisk person (rettssubjekt) som kan pålegges en plikt til å betale skatt.
I henhold til skattelovens § 2-1, er enhver fysisk person som er bosatt i Norge skattesubjekt. Tilsvarende regnes også en rekke selskapstyper som skattesubjekter jf. skattelovens § 2-2.
Uttrykket skattesubjekt er langt på vei det samme som uttrykket rettssubjekt, der sistnevnte er av mer allmenn karakter. Skattesubjektsuttrykket er begrenset til fysiske og juridiske personer som kan ha rettigheter og pådra seg forpliktelser i skatterettslig sammenheng.
Når to eller flere skattesubjekter lignes under ett kalles dette sambeskatning. Den viktigste formen i Norge er sambeskatning av ektefeller.
Huaneng Luohuang kullkraftverk
Huaneng Luohuang kullkraftverk er et kullkraftverk i regionen Chongqing i Sichuan i det sentrale Kina. Det har en installert produksjonskapasitet på 2 640 MW fordelt på fire turbiner à 360 MW, og to turbiner à 600 MW. Anlegget stod ferdig med de to siste turbinene i 2007. Årsproduksjon i 2007 var 11,4 TWh.
Asques (Gironde)
Asques er en kommune i departementet Gironde i regionen Nouvelle-Aquitaine i det sørvestlige Frankrike.
Santa Teresinha (Bahia)
Santa Teresinha er en kommune i delstaten Bahia i nordøstregionen av Brasil.
Emily Watson
Emily Anita Watson (født 14. januar 1967 i London, England) er en britisk skuespiller. Hun er kjent fra Lars von Triers Breaking the Waves.
Hun har blitt Oscar-nominert i klassen beste kvinnelige hovedrolle to ganger. I 1996 for sin rolle som «Bess McNeill» i filmen Breaking the Waves og i 1998 for rollen som «Jacqueline du Pré» i filmen Hillary and Jackie.
Watson ble i nyttårslisten for 2015 utnevnt til offiser (OBE) av Order of the British Empire.
Chiles fotballforbund
Chiles fotballforbund (spansk: Federación de Fútbol de Chile (FFCH)) er det styrende organ for fotball i Chile. Det ble grunnlagt 19. juni 1895, og er det nest eldste fotballforbundet i Sør-Amerika, etter Argentinas. Det ble medlem av FIFA i 1913 og var i 1916 med å starte det søramerikanske fotballforbundet CONMEBOL. Forbundet organiserer og driver seriesystemet i landet og også.
Knut Fosslia
Knut Fingarson Fosslia (født 1816, død 1880) var en norsk spelemann fra Krødsherad i Buskerud. Han regnes som en av de viktigste tradisjonsbærerne på 1800-tallet.
Knut Fosslia var en allsidig kar, som ellers er husket for å ha laget børser og feler, han var folketaler og gravtaler, i tillegg til kjøgemester. Noen sa han hadde svarteboka og kunne forgjøre folk. Han ble også satt fast en tid for falskmynteri. Han ble viktig kilde for mange av de andre spelemennene i Krødsherad.
Knut giftet seg første gang i 1839 med Ragne Enderud og fikk fire barn med henne. I 1848 emigrerte han til Amerika, og giftet seg for andre gang der borte, med Anne Trangen fra Krødsherad. Han fikk ni barn og en stor etterslekt i Amerika. Knut bodde på Jefferson Prarie utenfor Chicago i mange år, og ble oppsøkt av Ole Bull da denne kom på turné til statene. Knut fulgte Ole Bull videre på turnéen, og det er sagt at de gjorde mange musikalske stunts sammen, blant annet å spille med felene på ryggen, over hodet, eller med buene på hverandres feler. Knut Fosslia likte allikevel ikke at det var Bull som stakk av med all viraken etter konsertene.
Knut Fosslia døde i USA i 1880.
Central River
Central River var en av Gambias fem divisjoner. Den lå i de sentrale delene av landet, på begge sider av Gambiaelva. Central River hadde et areal på 2,895 km², og hadde 201,378 innbyggere i folketellinga i 2010.
Central River besto av ti distrikter: Lower Saloum, Upper Saloum, Nianija, Sami, Niamina Dankunku, Niamina West, Niamina East, Fulladu West og Janjanbureh.
Skiklubben Start
Skiklubben Start (også kalt Ski- og fodboldklubben Start og Idræts- og footballklubben Start ) ble stiftet i 1896 i Kristiania. Start var absolutt mest kjent som skiklubb, men drev de første årene også med friidrett og skøyter og var en av de tidlige fotballklubbene i Kristiania.
Tolga (tettsted)
Tolga er et tettsted og administrasjonssenteret i Tolga kommune i Innlandet. Tettstedet har innbyggere per 1. januar, og ligger ved Glåma 21 kilometer nordøst for Tynset og 21 kilometer sørvest for Os. Her ligger blant annet barneskolen Tolga skole og Dølmotunet. Tolga er stoppested på Rørosbanen som går til Røros og Trondheim nordover og til Hamar i sør.
Skiklubben Start
Kongepokalvinner Thorvald Hansen og innehaver av holmennkollmedaljen Johan R. Henriksen var medlemmer av Start. Det samme var blant andre Otto Authén, Josef Henriksen, Peter Hol og Johs. Thomassen.
Sue Bird
Sue Bird (født 16. oktober 1980) er en amerikansk basketballspiller som spiller for klubben UMMC Ekaterinburg. Hun representerte landet sitt under Sommer-OL 2012 i London, der hun tok gull med det amerikanske landslaget.
Hun tok gull under Sommer-OL 2016.
Santaluz
Santaluz er en kommune i delstaten Bahia i nordøstregionen av Brasil.
Renholder
En renholder eller reinholder er en yrkesutøver som holder noe rent. Han eller hun arbeider med renhold (rengjøring), vedlikehold eller renovasjon.
En renholder kan vaske, feie og rydde inne i hus for å vedlikeholde interiører og bygninger og skape et godt innemiljø. Disse kalles ofte renholdsoperatør, rengjøringspersonale eller vaskehjelp. En renholder kan også fjerne søppel og avfall ute, f.eks. i en gate eller by. Disse kalles renholdsarbeidere, eller «søppelmenn» og «søppelkjørere» på folkemunne. De henter og kjører bort avfall med søppelbiler, og arbeider ofte i såkalte renholdsverk. Andre renholdere er vaskere, feiere (tidligere skorsteinsfeiere), gatefeiere, gjenvinningsoperatører m.m. Renhold har de siste årene utviklet seg til et eget fag med kurs på videregående skoler eller teorikurs og fagprøve på arbeidsplassen. Det har også oppstått flere spesialfirmaer som arbeider etter detaljerte arbeidsplaner og med avansert utstyr.
Khefren
Khefren eller Khafra var en farao som ble gravlagt i Khefren-pyramiden, som er den nest største av de tre pyramidene i Giza i Egypt. Han var sønn av den store pyramidebyggeren Keops.
Khefren var den fjerde farao i 4. egyptiske dynasti.
Allround-NM på skøyter 1905
Allround-NM på skøyter 1905 ble avholdt 21. og 22. januar på gamle Frogner stadion i Kristiania. Arrangør var Kristiania Skøiteklub.
Rudolf Gundersen vant alle distanser og ble norgesmester. Harald Bredstue fikk utmerkelse som den gjennomgående beste løperen utenom de premierte, og Dagfinn Klausen fikk Centralforeningens premie for stilig gang.
Glass Onion
«Glass Onion» er en The Beatles-sang fra dobbelt-albumet The Beatles (White Album) som ble utgitt i 1968. Sangen er skrevet av John Lennon, men kreditert på vanlig vis Lennon/McCartney.
Allround-NM på skøyter 1905
Sammenlagt
1 Alf Horne og Sigurd Mathisen gikk omløp om tredjeplassen på 1500 meter. Horne vant og forbedret dessuten sin tid til 2.36,0. S. Mathisen fikk 2.37,4 i omløpet.
Glass Onion
«Glass Onion», som ble produsert av George Martin og innspilt den 11. september 1968, er innholdsmessig en dissekering av kjente Beatles-sanger som et svar til alle de fans og tilhengere som lette etter skjulte meninger i tekstene. Essensen, slik Sigmund Freud en gang sa at «av og til er en sigar ikke noe annet enn en sigar», hos Lennon er at av og til representerer ikke ordene noe annet seg selv. «Glass Onion», ‘glassløken’, henspiller på et kjent engelsk slenguttrykk «know one's onions» som på norsk betyr «kunne sine ting». Når Lennon da synger at «The Walrus was Paul» er det en referanse til sangen «I Am the Walrus» hvor The Beatles opptrådte i kostymer, og dessuten er påstanden er bevisst løgn, hvalrossen var i realiteten John Lennon:
'Here's another clue for you all'
Andre Beatles-sanger som blir nevnt i «Glass Onion» er:
Om Lennon lyktes i å dempe overivrig analyselyst er en annen sak. Faktisk kan sangen ha hatt en stikk motsatt effekt. Han kom selv tilbake til den noen år senere i en annen sang som kommenterte artisten selv; «God» på sitt første solo-album: «I was the walrus but now I'm John.»
Lennon ønsket å oppkalle et av de bandene som de signerte for Apple Records for ‘Glass Onion’, men navnet ble isteden Badfinger. «Glass Onion» har nå også fått betydningen «å analysere en Beatles-sang».
Hans Wølner
Hans Christian Wølner (født 10. juni 1806 i ladestedet Strømsø utenfor Drammen, død 15. februar 1874 i Lillehammer) var en norsk prest og politiker. Fra 1835 var han residerende kapellan i Mo i Rana, som fra 1838 del av Nord-Rana sogn i Nord-Rana prestegjeld. Fra 1843 til 1869 var han sogneprest i Sør-Rana sogn i Hemnes prestegjeld. I 1838 ble han innvalgt i Mo herredsstyre, og fra 1838 til 1842 var han første ordfører i Mo herred.
Edin Džeko
Edin Džeko (født 17. mars 1986) er en bosnisk fotballspiller som spiller for den tyrkiske klubben. Han spiller også for Bosnias herrelandslag i fotball.
Han har fått prisen «Årets bosniske fotballspiller» i 2009, 2010, og den siste i 2011/12-sesongen. I Bosnia er han blitt karakterisert som Bosanski diamant («Den bosniske diamanten»). Han vant Bundesliga i 2008/09-sesongen med Wolfsburg. Džeko scoret 26 mål den sesongen. I 2009/10 sesongen ble han toppscorer i Bundesliga med 22 mål for Wolfsburg, som kom på 8.-plass.
Džeko har over ett hundre kamper for det bosniske landslaget og scoret 58 mål. (November 2019)
Atla saga Ótryggssonar
Atla saga Ótryggssonar er en tekst i sjangeren islendingesaga som etter alt å dømme er skrevet på 1800-tallet. Historien foregår i Norge og på Island i landnåmstiden; hovedpersonen har tilbragt ungdomstiden som kolbítr («askeladd»), før han hevner sin far og utvandrer til Island. Det eldste kjente håndskriftet er fra 1820, og her inngår det i en kontekst med eldre sagatekster.
Edin Džeko
I løpet av sesongen 2011–12 av Premier League scoret Džeko fire mål i løpet av en kamp for Manchester City, og fullførte således et «perfekt hat-trick» mot Tottenham Hotspur på White Hart Lane. På finaledagen for denne sesongen scoret han utligningen, 2-2-målet mot Queens Park Rangers i 92. minutt før lagkameraten Sergio Aguero sikret vinnermålet med kun to sekunder igjen. Det sikret laget ligatittelen for første gang på 44 år. Han uttalte senere at dette målet var ett av de mest betydningsfulle i hans karriere.
I august 2014 ble det annonsert at kapteinen i Bosnias herrelandslag i fotball, Emir Spahic skulle trekke seg fra landslaget. Dermed overtok Edin Dzeko kapteinsbåndet. Hans første kamp som kaptein var mot Kypros' herrelandslag i fotball. Bosnia tapte kampen 2-1. Etter denne kampen ble det annonsert at Spahic skulle komme tilbake til landslaget, men at Džeko skulle fortsette som kaptein.
Svensk litteratur
Svensk litteratur omfatter all litteratur som er nedtegnet på det svenske språket, og omfatter således også åländsk og finlandssvensk litteratur. Den svenske litteraturen begynner i førkristen tid hvor rundt 2500 runeinnskrifter vitner om en rik kultur og en tapt myte- og sagnlitteratur. Med innførselen av kristendom er det først fra rundt 1100 at skriftlige kilder kan dokumenteres, men det som er bevart er av religiøs litteratur av liten betydning. Fra 1200-tallet finnes det en mystisk-religiøs tradisjon, nedtegnelser av lovverk, og en form for nasjonal historieskrivning på vers i form av Erikskrøniken (1320). De svenske folkevisene står i den sammen tradisjon som de norske og danske, og peker på en kulturutveksling i Norden.
Reformasjonen og humanismen kom samtid med boktrykkerkunsten i 1483, og den første den første fullstendige bibeloversettelsen kom i 1541. Sverige fikk økt nasjonal selvbevissthet og knyttet samtid kulturelle bånd til kontinentet. Olof Rudbeck d.e. forsøkte i 1679 å gi en Sverige en storslått om enn oppdiktet heroisk fortid. Frihetstiden i årene 1718–1772 brakte med seg en ny blomstring innen svensk vitenskap og litteratur. Den gustavianske tidsalder (1772–1809) fremmet en hoffkultur i hovedstaden, og etter fransk mønster ble Svenska Akademien og svensk opera opprettet. På romantikkens 1800-tall ga Erik Gustaf Geijer nasjonalfølelsen lyrisk uttrykk innenfor Götiska Förbundet i Stockholm, mens Per Daniel Amadeus Atterbom sammenfattet romantikkens livssyn i Lycksalighetens ö.
Under påvirkning fra dansk og norsk kultur toppet litteraturen i det moderne Sverige seg på 1880-tallet og fram mot århundreskiftet. Ved nye filosofiske og vitenskapelige strømninger ble kulturen radikal, og ledet av August Strindberg gikk de radikale til angrep på kirke og samfunn. Fra og med 1900-tallet ble den svenske litteraturen mangfoldig og flere store forfattere markerte seg, også internasjonalt: Pär Lagerkvist, Vilhelm Moberg, Ivar Lo-Johansson, Edith Södergran, Karin Boye, Stig Dagerman, Sara Lidman, Göran Tunström, Lars Norén, Per Olov Enquist og andre. I nyere tid har en håndfull svenske forfattere etablert seg internasjonalt, men dette er hovedsakelig håndverksmessige dyktige forfattere av underholdningslitteratur: Henning Mankell, Stieg Larsson og Jan Guillou. Det største navnet internasjoanlt er kanskje fortsatt Astrid Lindgren.
De tidligste tider
Den svenske litteraturens historie begynner med de første spor av skrift som finnes på et uvanlig rikt antall runesteiner, bortimot 2500 i alt, skrevet på urnordisk og senere språkvarianter. Tekstene på runesteinene er imidlertid som regel svært kortfattet, som en stein i sørlige Uppland med inskripsjonen: «Bjørn, Finnvids sønn, lot hogge denne stein til minne om seg selv». Det finnes dog noen få lysende unntak, i særdeleshet den lange innskriften på Röksteinen i Östergötland fra rundt år 800 e.Kr. er et litterært verk, skapt i den hensikt å ære og bevare et stykke norrøn mytologi. Av den grunn betegnes Rökstenen som begynnelsen på svensk litteraturhistorie.
Middelalderen
De eldste tekstene på svensk ble gjort var middelalderens landskapslover som ble nedtegnet i løpet av 1200-tallet og begynnelsen av 1300-tallet. Disse var skrevet i en meget gammel form, men deres innhold gjenspeilet i alminnelighet føydale lover som var kommet sør fra kontinentet. Eksempelvis kom store deler av Upplandsloven, som hadde betydning for utforming av andre svenske lover, ved stormannen Birger Perssons fortjeneste og ble stadfestet av kongen i 1296.
Teksten i lovene har fått sin preg av de lovmenn som muntlig framførte dem på landstingene. Språket er enkelt og oppbyggingen av mening består nesten utelukkende av hovedsatser. Derimot forekommer det ofte episk tretall og allitterasjon. Tekstene inneholder derimot få juridiske definisjoner som vi i dag assosierer med lover, og isteden forklares lovene ofte av dramatiske fortellinger fra middelalderens hverdag som tidvis kunne være humoristiske. De kan stykkevis leses som ren litteratur og er derfor viktige kulturhistoriske dokument.
Fra middelalderen finnes det sparsomt med litteratur bevart. Nesten all litteratur som ble skrevet på denne tiden var av religiøs art og forfattet på latin. Den norske havnebyen Bergen var en innfallsport til kontinental kultur og litteratur, og dronning Eufemia, ektefelle av kong Håkon V Magnusson, fikk oversatt flere ridderromaner til svensk på 1300-tallet, skrevet på knittelvers og kjent som Eufemiavisene. Fra dette miljøet oppsto antagelig også den nordiske balladetradisjonen etter franske forbilder.
Ovennevnte Birger Perssons datter Birgittas kloster i Vadstena var et kultursentrum på denne tiden. Den senere helgenerklærte Birgitta var framfor alt en av sin tid mest betydningsfulle religiøse personligheter og medlem av en av Sveriges rikeste slekter. Birgitta av Vadstena vil i dag beskrives som en profetisk mystiker og ekstatiker med dominerende selvbevissthet og en markert kirkelig visjon og tjeneste, men hennes visjonære og personlige stil med beskrivende bilder fra naturen og hennes samtids hverdag gjorde henne til en forfatter i moderne forstand. Hun diktet sine Himmelske åpenbaringer på svensk, og de ble senere oversatt til latin. Hennes tekster handlet foruten om de religiøse åpenbaringene også om samtidens moralske forfall, om politiske motsetninger og om hennes program for å reformere kirken.
Hårkollen skole
Hårkollen skole var en barneskole i Nøtterøy kommune. Den åpnet i 1978. Skolen ble nedlagt i 2004 da den nye Oserød skole åpnet. Etter nedleggelsen ble bygningene tatt i bruk som barnehage.
Svensk litteratur
Middelalderen
Sveriges eldste historiske kildeskrift er Erikskrøniken, et bestillingsverk skrevet på knittelvers, og den eldste i en suite av rimkrøniker som utførlig skildret middelalderens politiske historie i Sverige fra rundt 1250 og fram til kongevalget 1319. Erikskrøniken ble forfattet en gang på 1320-tallet eller i begynnelsen av 1330-tallet. Det er således også det eldste kjente eksempelet på svensk propaganda.
FYR Makedonia under Vinter-OL 2006
FYR Makedonia under Vinter-OL 2006. Tre sportsutøvere, to menn og en kvinne fra FYR Makedonia deltok i to sporter, alpint og langrenn under Vinter-OL 2006 i Torino i Italia. FYR Makedonia, som deltok for tredje gang i et vinter-OL, vant ikke noen medaljer. Beste plassering var en 40.-plass i damenes storslalåm.
Toni Kroos
Toni Kroos (født 4. januar 1990) er en tysk fotballspiller som spiller for den spanske klubben Real Madrid CF.
Svensk litteratur
Middelalderen
Ved hoffet ble det i middelalderen framført fortellende viser som akkompagnement til ringdans og langdans. En forsanger framførte teksten og alle de tilstede stemte i omkvedet. Disse balladene tapte sin popularitet hos adelen, men levde videre hos bøndene i folkelige sammenkomster som til dels fortsatt er en bevart tradisjon. Det finnes rundt 200 kjente svenske ballader hvor de eldste antas stamme fra 1300- og 1400-tallet. Deres forbilder var antagelig franske ble først importert til Sverige fra Norge og siden fra Danmark (se ovenfor).
Toni Kroos
Landslaget
Han ble VM U17s beste spiller og han fikk bronseballen i VM U17 i 2007.
Kroos var en del av det tyske landslaget som kom til semifinalene i VM 2010 (vant bronsefinalen) og EM 2012, og vinner av VM 2014. Han var blant de 10 nominerte til å vinne gullballen for turneringens beste spiller i VM 2014.
Svensk litteratur
Middelalderen
Middelalderballadene er stundom naturmystiske og beskriver hvordan nøkkens makt ble beseiret, eksempelvis i Harpans kraft (på norsk kjent som Villemann og Magnhild), eller hvordan overnaturlige vesen blir beseiret, eksempelvis i Herr Olof och älvorna (på norsk kjent som Olav Liljekrans). De såkalte riddervisene skildret isteden i alminnelighet tragiske kjærlighetshistorier fra adelens liv, eksempelvis i Ebbe Skammelsson. Populære kristne motiv forekom også, eksempelvis Staffan stalledräng (en nordisk versjon av martyren Stefanus) og Liten Karin (som bygger på sagnet om helgenen Katarina av Alexandria). Mot slutten av middelalderen kunne også historiske motiv forekomme, eksempelvis slaget ved Lena, og skjemtviser som ikke stammet fra hoffet ble vanligere, eksempelvis Skämtan om abbotar fra 1400-tallet og Bakvända visan.
Toni Kroos
Landslaget
Han ble tatt ut i s EM-tropp til EM i Frankrike 2016.
Svensk litteratur
Middelalderen
Gjennom den muntlige tradisjonen som balladene fikk fortellingene en form hvor assonans (halvrim) og allitterasjon (lydlikhet/rim) var vanlig. Visene ble bygd opp ved rader på to eller fire strofer og benyttet seg ofte av ulike former for gjentagelser: episk tretall, parallellisme og anafor. Person og miljøbeskrivelsene er vanligvis knappe og stilisert, og det vanlige er en allvitende forteller.
Toni Kroos
Landslaget
Kroos ble tatt ut i s tropp til VM i fotball 2018 i Russland.
Svensk litteratur
Reformasjonslitteratur
Den svenske reformasjonslitteraturen er den litteraturen som ble skrevet i tidsrommet 1526 og 1658, og betraktes ikke som et høydepunkt i henhold til litterær verdi, heller et skritt tilbake. Hovedgrunnen var at kong Gustav Vasa ønsket å holde på kontrollen og sensurerte alle utgivelser, og resultatet var at kun Bibelen og noen få andre religiøse tekster ble utgitt. På samme tid ble katolske klostre plyndret og katolske bøker brent. Kongen fant ikke ut at høyere utdannelse hadde større betydning og Uppsala universitet, som ble opprettet i 1477, forfalt.
Toni Kroos
Landslaget
Han ble tatt ut i s EM-tropp til EM i fotball 2021.
Svensk litteratur
Reformasjonslitteratur
Den første svenske oversettelsen av Bibelen kom i Gustav Vasas regjeringstid; Det nye testamente i 1526 og hele Bibelen i 1541; se Gustav Vasas bibel samt Olaus Petri. Språket i oversettelsen spredte seg raskt og fikk stor innflytelse, selv om stavingen ikke var normert og derfor inkonsekvent og variert, og dessuten dominert av tysk ordforråd.
Toni Kroos
Landslaget
Den 2. juli 2021 ga han seg på landslaget.
Svensk litteratur
Reformasjonslitteratur
Det var nødvendigvis få forfattere på denne tiden. Byborgerne hadde liten innflytelse mens de geistlige hadde fått sin betydning redusert. De svensker som ønsket høyere utdannelse måtte reise utenlands, vanligvis til universitetene i Rostock eller Wittenberg.
Renessanselitteraturen
Perioden mellom 1630 og 1718 er kjent som den svenske storhetstiden og tilsvarte også en uavhengig litterær periode, og markerte begynnelsen på den svenske litteraturtradisjonen. Renessanselitteraturen er markert i tiden mellom 1658 og 1732. Da Sverige ble en stormakt kom også middelklassen til større velferd. I motsetningen til tiden under reformasjonen var utdannelsen ikke lenger et spørsmål om teologiske studier.
Typisk renessanselitteratur på svensk kom ikke før på 1600-tallet. På midten av 1600-tallet skjedde det tre viktige hendelser: 1665–1668 ble den første romanen utgitt på svensk, Stratonice av Urban Hiärne. Det sistnevnte året trykte Georg Stiernhielms diktsamling Musæ Suethizantes, som var den første diktsamlingen av større betydning skrevet på svensk. Av den grunn kalles Stiernhielm for «den svenske skaldekunstens far». Hans mest kjente dikt er Hercules, trykt første gangen i 1658, et kort episk dikt i heksameter, om hvordan Hercules i sin ungdom blir fristet av Fru Lusta og hennes døtre. Det var det første svenske dikt som benyttet et slikt versemål.
Samtidig med disse var Lars Wivallius som forfattet folkeviser og leilighetsdikt. Disses erobring av litteratur på svensk var epokegjørende, og andre forfattere i samme epoke av en viss betydning var Skogekär Bergbo, Samuel Columbus, og Lasse Lucidor.
Sakprosaens fremste representant på denne tiden er Olof Rudbeck d.e., som med sin særegne Atlantica kom til å gjøre den storsvenske göticism populær. Denne nasjonalromantiske bevegelsen fra stormaktstiden konstruerte et nasjonalsvensk bilde hvor svenskene nedstammet fra gotere, eller at oldtidens gotere kom fra Sverige, mer bestemt i Götaland. Denne oppkonstruerte gotiske arven ble benyttet som propaganda i stormaktstidens Sverige, blant annet for å egge folket til krig. I Rudbecks historierevisjon var Sverige gudenes bolig og Sverige utspringet for alle større folkeslag. Rudbeck gjorde også endringer og forfalskninger, blant annet i den berømte Codex argenteus, den såkalte Sølvbibelen, for å få Jesus til å besøke tempelet i Uppsala. For noe som hevdet å være en skildring av faktisk hendelser var det knapt mulig å være mer fiktiv.
Sophia Elisabet Brenner (1659–1730) var den første kvinnelige dikteren av betydning, og opponerte mot 1700-tallets kvinnesyn, som i Det Qwinliga Könetz rätmätige Förswar, 1693. I 1713 fikk hun trykket sin første diktsamling, Poetiske dikter.
Frihetstiden og gustaviansk tid
Mange impulser som styrket det svenske kulturlivet hadde sin opprinnelse i den europeiske opplysningstiden, hovedsakelig fra Tyskland, England og Frankrike. Svensk språk ble beriket med franske ord, og ideer om frihet var basert etter engelsk modell. En viktig reform kom med forordning av trykkefrihet (Tryckfrihetsförordningen, 1766) med forbud mot sensur. Etter utenlandsk mønster utkom Olof von Dalins tidsskrift Then Swänska Argus ukentlig fra 1732 til 1734. Gjennom sin store spredning og modernisering av språket fikk tidsskriftet også stor betydning for skriftspråkets utvikling.
Frihetstiden ble avsluttet gjennom det gustavianske statskuppet i 1772, men det forhindret ikke en fortsatt litterær utvikling. Gustav III bidro til å fremme kulturen på mange måter, blant annet ved å opprette Svenska Akademien hvor poeten Johan Henric Kellgren (1751–1795) ble første sekretær.
I løpet av 1700-tallet dalte bruken av latin som skriftspråk i favør av svensk. En av de første forfattere som rettet sine bøker direkte mot den generelle offentligheten var den verdenskjente botanikeren Carl von Linné (1707–1778).
Den forfattere fra denne tiden som overlevd best til i dag er Carl Michael Bellman (1740–1795), Sveriges nasjonalskald. Hans parodiske blandinger av bibelspråk eller lignelser med antikke guder i kontrast med sangenes hovedfigurer, drankere og horer, ble folkekjære, og best huskes kanskje diktsyklusene Fredmans epistler og Fredmans sanger.
Hedvig Charlotta Nordenflycht (1718–1763) var ikke bare én av Sveriges første feminister og en av 1700-tallets fremste poeter, men også den første kjente svenske kvinnelige forfatteren som kunne forsørge seg selv på sin diktning.
Romantikken
I europeisk historie er perioden mellom rundt 1805–1840 kjent som romantikken. Den gjorde også et sterkt inntrykk på Sverige på grunn av innflytelse fra Tyskland. I løpet av denne relative korte tiden var det så mange store svenske poeter at i svensk litteraturhistorie er tiden referert til som gullalderen i svensk poesi.
Perioden begynte rundt 1810 da flere tidsskrift avviste litteraturen på 1700-tallet og utgikk i stor grad fra Auroraforbundet, grunnlagt 1807, og deres tidsskrift Phosphoros som utkom i årene 1810-1813. Her hørte P. D. A. Atterbom (1790–1855), sterkt påvirket av Schellings filosofi. Mindre kjente i sin samtid, men posthumt oppvurderte er dikteren Stagnelius (1793–1823) og forfatteren og fengselsreformatoren Clas Livijn (1781–1844). Et viktig samfunn var Götiska Förbundet, et litterært selskap som ble stiftet i Stockholm i 1811. Dets formål var å gjenskape «de gamle göters frihetsanda, mannamod och redliga sinne». Deres tidsskrift Iduna så romantisk bakover i tid mot den før nevnte götisismen. I Iduna ble Erik Gustaf Geijers (1783–1847) første dikt trykket.
Motsetningene mellom etterkommerne til romantikken, den såkalte Nya skolan, og de som representerte det tidligere litteratursyn (Gamla skolan) tørnet sammen i en sterk polemisk tone. Perioden mellom 1835–1879 er kjent som den tidlige liberalistiske tiden i svensk historie. Synspunktene til romantikerne ble etterhvert oppfattet som svulstig og tynget av formalitet. Den første uttalte liberale avisen i Sverige var Aftonbladet, grunnlagt i 1830, og ble rask den ledende avisen for sine synspunkter og kritisk av samtidens politiske forhold. Avisen spilte en rolle i vri litteraturen i en mer realistisk retning på grunn av sin mer konsise bruket av skriftspråket.
I Finland kom Johan Ludvig Runeberg (1804–1877) med Fänrik Ståls sägner å skape et finsk nasjonalepos omkring hendelsene under finskekrigen (1808–1809).